Tiden består af øjeblikke.
Øjeblikke, der, når de drøner forbi, definerer den sti, et liv følger,
lige så sikkert som, at de fører til livets ende.
Hvor tit ser vi egentlig på den sti for at se grundene til, at alting sker.
For at overveje, om den sti, vi følger, er selvforskyldt
eller blot en, som vi blindt følger.
Men hvad, hvis vi kunne stoppe op
og gøre status over hvert dyrebart øjeblik, før det er forbi?
Måske kunne vi så se de endeløse forgreninger, der har formet et liv,
og når vi så ser de muligheder, måske vælge en anden sti?
REGERINGEN BENÆGTER KENDSKAB
SANDHEDEN ER DERUDE
63 TIMER TIDLIGERE
Jeg fik laboratoriet til at prioritere resultaterne af...
Jeg fik laboratoriet til at prioritere resultatet af Szezesnys obduktion.
- Jeg har hørt dig. - Og Szezesny druknede ganske rigtigt.
Men ikke fordi hun inhalerede ektoplasma, som du så standhaftigt holdt på.
Hvad kunne hun ellers være druknet i?
Margarita-miks. Kastet op sammen med over en liter Corcovado Gold-tequila,
som hun og hendes venner drak i en fart ude i skoven,
da de legede The Blair Witch Project.
Jeg tror, det kræver yderligere efterforskning, ikke?
Nej.
Det er lige meget. Vi har vigtigere ting at se til.
Tag plads og se her. Er det ikke bare smukt?
- Korncirkler? - Computergenererede korncirkler.
Et fraktalbillede forudsagt af en computer
med data fra alle tilfælde af fænomenet i løbet af de sidste 40 år.
De fleste ved ikke, at siden 1991
har der været en dramatisk stigning i størrelsen og kompleksiteten af cirklerne.
Det er, da Mandelbrot-cirklen blev set i England - geometrisk perfekte ringe,
der uforklarligt dukkede op i løbet af natten på en mark ved Cambridge.
Det var bare starten på, hvad der siden fulgte.
Tre år senere, i 1994, fandt man samtidig endnu mere indviklede mønstre
i den anden ende af England, hvor Mandelbrot stadig kunne ses i midten.
Og i 1997 var der endnu mere komplekse mønstre...
Og jeg har ingen bukser på.
- Du hører ikke efter. - Jo, jeg gør.
Jeg kan bare ikke se pointen.
Et computerprogram har vist os,
at det ikke bare er tilfældige begivenheder.
Og programmet har nu forudsagt, at om blot 48 timer
vil der være endnu mere indviklede mønstre nær Avebury.
48 timer, men jeg vil gerne nå frem før det.
- Hvorhen? - England. Jeg har to flybilletter til os.
Jeg skal ordne det administrative fra den obduktion, du satte mig til.
Og det er lørdag, og jeg vil måske gerne i bad eller noget.
- Hvad fanden skal det sige? - Jeg er ikke interesseret i at spore
nogle luskede bondemænd, der var gode til geometri i skolen.
Og hvad får du overhovedet ud af det? Hvad kan du lære?
Det har heller intet med FBI at gøre.
Jeg afbestiller bare din billet.
Tak for frokost.
Vi drøner altid rundt.
Vi jagter altid den næste store sag. Hvorfor står du aldrig bare stille?
Jeg ville ikke vide, hvad jeg gik glip af.
Jeg hedder Dana Scully. De sagde, jeg kunne hente en postmortem-journal
for miss Szezesny her. Den er til FBI.
Lad os se.
Underskriv her.
Tak.
Jeg har fået de forkerte prøveresultater.
Der står D Waterston på røntgenbilledet fra kuverten fra Szezesny.
- Jeg ventede nogle obduktionsresultater. - Undskyld. De må have byttet rundt på dem.
- Undskyld ulejligheden. - Tak.
Er den D Waterston på røntgenbilledet en dr. Daniel Waterston?
Ja. Han blev indlagt i går. Hjerteafdelingen, stue 306.
Tak.
Undskyld. Jeg ved ikke, hvad jeg ellers skal sige.
Alt lader til at være normalt efter omstændighederne, så bare rolig.
Hvis du vil, kan jeg vise dig til hospitalets cafeteria.
Ja, okay.
Er der en telefon der? Jeg skal ringe.
Undskyld mig.
- Kan jeg hjælpe? - Undskyld. Dr. Scully.
- Jeg var bare på hospitalet, og... - Skal vi lige gå ud på gangen?
Jeg er dr. Waterstons kardiolog, Paul Kopekin. Du sagde, du hedder Scully?
- Ja. Dana Scully. - Dr. Waterston har nævnt dig.
- Du tager vist fejl. - Du læste under ham, ikke?
Har han hjerteproblemer?
Dr. Waterston kom ind med svære brystsmerter.
Han fik os til at lave et ekkokardiogram og en biopsi,
fordi det tydede på, han havde lungesvigtsyndrom en uge tidligere.
- Heldigvis gjorde han ret i det. - Så det er alvorligt.
Det kan behandles. Jeg skal vække ham snart, hvis du...
- Det gør ikke noget. Men tak for din tid. - Han må have været en god lærer.
Jeg har fulgt hans arbejde om konstriktiv hjertesækbetændelse i årevis.
Han er helt utrolig.
Du kom for at se ham.
- Undskyld, hvem er det? - Margaret Waterston.
Maggie. Er alting i orden?
Det kommer an på så meget, ikke?
- Hvad? - Glem det.
Dr. Kopekin sagde til min far, du var her, og nu vil han gerne se dig.
- Hvorfor? - Han bad mig ringe, så det gør jeg nu.
Jeg ved ikke, om jeg har tid.
Du ved ikke, om du har tid...
Vent lige lidt. Jeg har en anden opringning.
Det må du selv om. Men kommer du, går jeg ikke bare med til, at du er en del af hans liv.
Hallo?
Jeg ser dig aldrig mere. Du knuser mit hjerte.
Er du der?
Skulle du ikke med flyet?
- Først kl. 17.30, ikke? - Tiden løb vist fra mig.
Jeg ringer, fordi... Passer det skidt lige nu?
Nej, jeg er lige kommet hjem. Hvorfor?
Der er en gruppe i DC, der undersøger korncirkler,
og deres koordinater adskiller sig fra mine.
- Jeg gør det ikke. - Gør mig nu en tjeneste.
En af dem bor ved hospitalet,
og deres data er hemmelige, så de vil ikke faxe dem.
Så jeg tænkte, du måske kunne tage over og hente dem.
Sig noget, Scully.
- Jeg er ikke hjemme i aften. - Hvorfor sagde du ikke bare det?
Læg adressen på min telefonsvarer, og så ordner jeg det for dig.
Undskyld. Det er vist den forkerte stue.
Det gør ikke noget.
Skal jeg ligge på dødens rand, for at du gider besøge mig?
Vel ikke helt døden.
Hvordan har du det, Daniel?
Det er noget møg, når kroppen ikke vil være med længere.
Du er heldig, du kunne diagnosticere det.
Held spiller ingen rolle. Det er det, læger gør. Det har du måske glemt.
Hvorfor er du her i Washington?
Det er en længere historie.
- Hvordan går det hos FBI? - Er det derfor, du ville se mig?
For igen at minde mig om, at jeg traf det forkerte valg?
Tro mig, min motivation er langt mere egoistisk end det.
- Du skræmmer mig. - Det ved jeg.
Jeg skræmmer dig.
Fordi jeg repræsenterer, hvad der er ætset ind i dit sind og i dit hjerte.
Det, som du i det skjulte længes efter.
- Du godtog aldrig min grund til at rejse. - Det var, fordi det var en undskyldning.
Men du forstod hvorfor.
Jeg nægter at tro, at FBI er en lidenskab. Ikke som lægegerningen.
Jeg er ked af, jeg kom.
Jeg ville bare sikre mig, du var okay.
Jeg ved, hvor svært det var for dig at træde ind gennem den dør.
Men du behøvede ikke komme, hvis ikke du ville.
Det siger da noget, ikke?
- Scully. - Jeg skulle til at lægge en besked.
Jeg fik adressen, du skal tage hen til.
Det er en kvinde. Hun arbejder for det amerikanske center for taoist-healing.
Og hun interesserer sig for korncirkler?
Himl nu ikke med øjnene, Scully.
Mulder, vil du have mig til...
Er du der?
Hej. Du var...
- På hospitalet i dag. - Ja. Det er underligt.
Jeg er agent Scully. Jeg kommer på min partners vegne.
- Om min forskning? - For FBI, selvom det nok lyder underligt.
Jeg hedder Colleen Azar. Vil du ind?
Nej, tak. Jeg tror, jeg trænger til frisk luft.
- Er du okay? - Ja. Jeg er bare lidt rystet.
Jeg var vist ved at køre galt. Det er altså ikke noget.
- Et biluheld skal man ikke kimse af. - Hvad?
De skyldes tit, at vi ikke lægger mærke til et eller andet.
Jeg vil ikke være grov, men jeg har småtravlt.
Okay. Jeg henter mine papirer.
Du synes, det, vi laver, er til grin, ikke?
Helt ærligt ved jeg ikke helt, hvad det er, du laver.
Men du har dannet dig en mening om det.
Jeg må hellere komme af sted.
Der er en større intelligens i alting.
Uheld eller nær-uheld
minder os tit om, at vi skal have et åbent sind over for de lektioner, vi kan lære.
Du skal måske sætte farten ned.
HJERTECHAKRA
- Hurricane Scully er kommet. - Jeg blev tilkaldt.
Vil du fortælle lægen, hvorfor han bør lytte til mig?
Vi er allerede gået med til digoxin-doser langt ud over det normale.
Jeg lover, at du gør det rigtige.
Jeg kan ikke risikere at gøre ondt værre.
Der er ingen dobbeltblind analyse af prednisons virkninger.
Prednison? Det forværrer ikke hjertearytmi, hvis det bare er en kortvarig behandling.
Sådan. En kompetent mening.
Du virker så rationel. Men måske ved du mindre, end du tror.
Hun har været nogle svære ting igennem.
Og hun er meget vred.
Hvordan fandt hun ud af det?
Der er ting, du ikke ved. Ting, jeg ikke er stolt af.
- Hvad da? - Jeg klokkede i det.
Tingene gik skidt derhjemme, efter...
- Hvordan skidt? - Jeg har ikke været helt ærlig over for dig.
Det var svært for mig...
da du gik din vej.
Jeg lukkede af for familien.
Det var selvklart meget svært for Barbara.
Er du skilt?
Kun efter en evindelig ubehagelig tid for os begge to.
Hvor tog du så hen?
Hertil. Washington.
- Hvornår? - Det er snart ti år siden.
Daniel.
Flyttede du hertil for min skyld?
- Jeg ville ikke have, det skete sådan. - Nej, nej.
- Du kommer på sådan et underligt tidspunkt. - Ja. Du har et liv.
Jeg ved ikke, hvad jeg har.
Dit røntgen lå i den forkerte journal. Ellers havde jeg ikke opdaget, du var her.
Det er bare...
Hvad vil du, Dana?
Jeg vil alt det, jeg burde ville, på det her stadie i mit liv.
Måske vil jeg have det liv, jeg ikke valgte.
Sygeplejerske!
Vi skal have hjælp her nu!
Sygeplejerske!
Han har hjerteflimmer. Støt hans hoved.
Ind.
- 200 joules. Er I væk? - Væk.
- Ingen puls, ingen åndedræt. - 300 joules. Væk.
- Ingen puls, ingen åndedræt. - Et mg adrenalin i droppet.
- Nu! Hører I efter? - Klar.
Væk.
Der er en puls.
Tak.
- Hej. Kan jeg hjælpe? - Jeg leder efter Colleen.
- Vil du indenfor? - Jeg skal bare tale med hende.
- Jeg er nødt til at gå. - Ring, hvis der sker noget spændende.
Farvel.
Jeg troede ikke, jeg ville se dig igen.
Undskyld, jeg var uhøflig før. Jeg er læge og videnskabsmand.
Og du har ret. Jeg ved ikke, hvad du laver.
Men jeg vil spørge dig om noget, du sagde.
Om at sænke farten?
Vil du sidde ned?
Kom nu.
Jeg har en ven, der er syg.
Og jeg havde en sær fornemmelse i dag. Ja, faktisk for ganske kort tid siden.
Måske er han ved at dø af noget mere alvorligt, end alle tror.
Du fornemmer noget.
Holistiske læger tror, som mange østerlandske religioner,
at de levende eksisterer ud over de fysiske dimensioner for tid og rum.
At vi består af lag af energi og bevidsthed.
Du har sikkert hørt det omtalt som en aura.
Ser man energifeltet, kommer der sandheder frem, der kun har lidt at gøre med videnskab,
men meget at gøre med tro.
Hvad siger du, at jeg så?
Smerte. Og hvor der er smerte, er der behov for healing.
- Fysisk, mentalt eller åndeligt. - Men han har en hjertesygdom.
Når vi holder på skammen, skylden og frygten, skaber det en ubalance.
Den får os til at glemme, hvem vi er.
Det er svært for dig at acceptere.
Vil du have noget te?
Har du nogensinde fornemmet, at alting stod helt lysende klart?
Hvor tiden syntes at udvide sig?
Det er så underligt.
Du er måske mere åben, end du tror.
Det handler bare om, hvad du så gør med det.
Jeg var fysiker engang.
Jeg var dygtig inden for mit felt og arbejdede over 80 timer om ugen...
Jeg troede, jeg var lykkelig, men jeg var afskåret fra verdenen og mig selv.
Jeg var bogstavelig talt ved at dø indeni.
Jeg havde et forhold til Carol, som du mødte.
Men jeg var så bange for, hvad andre ville tro, at jeg ikke sagde noget.
For to år siden fik jeg så brystkræft.
Det gør mig ondt.
Nej, nej. Det var kræften, der fik mig til at vågne op.
Den fik mig væk fra den negative sti, jeg fulgte.
Jeg indså, jeg lavede noget, der betød meget lidt for mig.
Den tillod mig at være lykkelig for, hvad der føltes som for første gang i mit liv.
Men hvordan?
Jeg mødte en healer, der hjalp mig med at se sygdommen for, hvad den var.
Først da jeg gav slip på skammen, gik min kræft i remission.
Du er stadig ikke sikker.
Du kom for at finde svar, og du vil have noget, du kan tage med hjem.
Alting har sine årsager.
- Er du lykkelig? - Hvad?
Jeg var lige på vej op for at se til din far.
- Det kan du ikke. Han er i koma. - Hvornår skete det?
Cirka to minutter efter, du efter sigende reddede hans liv.
Fatter du overhovedet, hvad du har gjort ved vores liv?
Maggie, jeg rejste, så jeres liv ikke ville være et helvede.
Du skal ikke forklare dig over for mig. Jeg er dødtræt af forklaringer.
Du kom videre, men vi har måttet leve med, hvad du efterlod dig.
Jeg prøver at rense kroppens energikanaler, som vi kalder chakraer,
der kan spærre for en læges evne til at heale patienten.
Når kanalerne ikke virker grundet dårligt fysisk eller følelsesmæssigt helse,
er blokeringen grundlaget for sygdommen.
Løser jeg op for energien, kan jeg forhindre, at sygdommen starter eller forværres.
Hvad foregår der her?
Dr. Scully, hvem tror du, du er?
Vi vil kun dr. Waterston det bedste.
- Du er ikke hans læge. - Det ved jeg.
Det, der sker her, er en alternativ tilgang.
Det, der sker her, er spild af tid.
Dr. Waterston ville nok være enig med mig. Har du tænkt over det?
Jeg ville bare hjælpe ham. Det så ud til, at intet andet virkede.
Med al respekt er det ikke noget, du skal afgøre.
Det er op til mig eller dr. Waterstons familie.
Så lad dem fortsætte.
Skader det ham ikke, bør vi i det mindste være åbne over for det.
Jeg kan desværre ikke gøre mere nu.
Han er helt ærligt klar til at komme videre.
Men nogle løse ender holder ham på det fysiske plan.
Noget, han skal give slip på, før han kan komme videre.
Tal til mig.
Det er Maggie. Du skal komme med det samme.
Maggie, hvad?
Daniel?
Tror du, jeg giver op så let?
Du var ved at give slip.
Der var ingen, der troede, du ville vågne igen.
Jeg er stadig i chok.
Jeg var chokeret, da lægen sagde, du havde holdt et voodoo-ritual.
- Jeg troede ikke, det virkede. - Det gjorde det heller ikke.
Det er jo absurd. Hvor får du det pis fra?
Det pis kan have reddet dit liv, uanset om du er åben over for det eller ej.
Det er lige meget. Jeg gider ikke tale om det.
Se på mig.
Jeg skal nok blive rask.
Og vi skal tale om, hvad der nu skal ske med os.
Jeg har talt længe med Maggie.
Det er på tide, at du tager ansvaret for den skade, du forvoldte din familie.
Det er ikke tilfældigt, at du blev syg.
Du har fortrængt sandheden i ti år.
Det var kun for at være sammen med dig.
Jeg levede kun for dig.
Måske lever du kun nu for at kunne rette op på det.
For at gøre det godt over for Maggie.
Det må være Maggies mening, ikke din.
Jeg er ikke den samme længere.
Det havde jeg aldrig vidst, hvis jeg ikke havde set dig igen.
Undskyld mig.
- Jeg ledte lige efter dig. - Men du skulle jo være i England.
- Jeg er tilbage. - Hvad skete der?
Intet. Der skete intet, ingen korncirkler. Ét stort spild af tid.
Måske er der en grund til, at der nogle gange ikke sker noget.
- Hvad skal det sige? - Ikke noget.
Kom, så laver jeg noget te.
- Det har jeg bare svært ved at tro på. - Hvad?
At jeg kan rejse væk i bare to dage, og så har hele dit liv ændret sig.
Det sagde jeg ikke noget om.
Du taler til Gud i et buddhistisk tempel, Gud svarer...
Og jeg sagde ikke, at Gud svarede. Jeg sagde, at jeg havde et syn.
Når det er dig, svarer det til, at du siger, du er gravid med David Crosby.
Hvad er der?
Engang ville jeg tilbringe hele mit liv med den mand.
Tænk, hvad jeg ville være gået glip af.
Hvem ved? Hvor mange forskellige liv ville vi leve, hvis vi havde valgt anderledes?
Det ved vi ikke.
Hvad, hvis der kun var ét valg?
Alle de andre er forkerte,
og vi får hele tiden tegn om, hvad for et valg vi skal træffe.
Så ville alle valgene føre til dette øjeblik.
Vælger vi forkert, ville vi ikke sidde her sammen.
Det siger jo meget.
Det siger rigtig meget. Sikkert mere, end vi skal grave i så sent på natten.
DANISH